SPI ควักเงิน 14.5 ลบ. จ้าง “อีสเทิร์น ไทย คอนซัลติ้ง” ติดตั้งระบบบำบัดน้ำเสียเครือสหพัฒน์
SPI ควักเงิน 14.5 ลบ. จ้าง "อีสเทิร์น ไทย คอนซัลติ้ง" ติดตั้งระบบบำบัดน้ำเสียเครือสหพัฒน์
17 ก.ย. 2563

บริษัท สหพัฒนาอินเตอร์โฮลดิ้ง จำกัด (มหาชน) หรือ SPI เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า ด้วยที่ประชุมคณะกรรมการบริษัทฯ ครั้งที่ 2 (ชุดที่ 27) เมื่อวันที่ 17 ก.ย.63 มีมติอนุมัติการลงนามในสัญญาว่าจ้างงานโครงการติดตั้งระบบตกตะกอนโดยใช้โพลิเมอร์ และระบบกำจัดตะกอนของระบบบำบัดน้ำเสียส่วนกลาง ภายในสวนอุตสาหกรรมเครือสหพัฒน์ ศรีราชา กับ บริษัท อีสเทิร์น ไทย คอนซัลติ้ง 1992 จำกัด ซึ่งเป็นบุคคลที่เกี่ยวโยงกัน
โดยเป็นผู้มีความเชี่ยวชาญและชำนาญด้านระบบดังกล่าว และให้บริการงานของบริษัทอย่างต่อเนื่องมาเป็นเวลานานกว่า 27 ปี ซึ่งการว่าจ้างดังกล่าวเป็นไปตามขั้นตอนการปฏิบัติงาน (Quality Procedure : QP) การคัดเลือก/จัดจ้างผู้รับเหมา (QP-CO-004) และราคาที่บริษัท อีสเทิร์น ไทย คอนซัลติ้ง 1992 จำกัด เสนอ เป็นอัตราและเงื่อนไขการค้าเดียวกับลูกค้ารายอื่น อีกทั้ง การให้บริการเป็นไปด้วยความเรียบร้อยและมีประสิทธิภาพและพร้อมที่จะให้บริการนอดเหนือไปจากที่ระบุไว้ในสัญญาด้วยความรวดเร็ว เป็นเงินทั้งสิ้น 14,500,000 บาท
